దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
3 టెలికాం సంస్థలపై ట్రాయ్ ఆగ్రహం.. జియోకు అనుకూలంగా సిఫార్సులు
రిలయన్స్ జియోకి కాల్స్ కనెక్ట్ చేయనందుకు టెలికాం సంస్థలకి భారీగా జరిమానా
TNN & Agencies | Updated:
Oct 21, 2016, 10:31PM IST
రిలయన్స్ జియో నెట్ వర్క్&zwnj;కి తమ నెట్&zwnj;వర్క్ నుంచి ఫోన్ కాల్స్ అనుసంధానం చేయనందుకుగాను ఎయిర్ టెల్, ఒడాఫోన్ ఇండియా, ఐడియా సెల్యూలార్ సంస్థలకి రూ.3,050 కోట్ల భారీ జరిమానా విధించాల్సిందిగా టెలికాం రెగ్యులేటరీ అథారిటీ ఆఫ్ ఇండియా (ట్రాయ్) సిఫార్సు చేసింది. మొబైల్ లైసెన్స్ మంజూరు చేసేందుకు విధించే నియమనిబంధనల్ని ఉల్లంఘించడం ద్వారా సదరు సంస్థలు వినియోగదారుల అసౌకర్యానికి కారణమైనట్టుగా గుర్తించిన అనంతరం శుక్రవారం సాయంత్రం ట్రాయ్ ఈ సిఫార్సులు చేసింది. ఎయిర్ టెల్&zwnj;కి రూ.1050 కోట్లు( 21 సర్కిళ్లలో ఒక్కో సర్కిల్&zwnj;కి రూ.50 కోట్ల చొప్పున), ఒడాఫోన్ కి రూ.1050 కోట్లు ( 21 సర్కిళ్లలో ఒక్కో సర్కిల్&zwnj;కి రూ.50 కోట్ల చొప్పున) జరిమానా సిఫార్సు చేసిన ట్రాయ్... ఐడియాకు ఒక్కో సర్కిల్&zwnj;కి రూ.50 కోట్ల చొప్పున 19 సర్కిళ్లకి గాను మొత్తం రూ.950 కోట్ల జరిమానా విధించాల్సిందిగా సూచించింది.
తమ రిలయన్స్ జియోకి కాల్స్ కనెక్ట్ అవకుండా ఎయిర్ టెల్, ఒడాఫోన్ ఇండియా, ఐడియా సెల్యూలార్ సంస్థలు కుట్ర చేస్తున్నాయని రిలయన్స్ జియో ఆరోపించిన నేపథ్యంలో గతంలోనే ట్రాయ్ ఈ మూడు సంస్థలకి షోకాజ్ నోటీసులు జారీచేసింది. నియమనిబంధనలు ఉల్లంఘించిన నేరం కింద లైసెన్సులు రద్దు చేస్తే ఈ మూడు నెట్ వర్కుల పరిధిలో భారీ సంఖ్యలో వున్న టెలికాం వినియోగదారులే మళ్లీ అసౌకర్యానికి గురవుతారనే కారణంతోనే ట్రాయ్ జరిమానా సిఫార్సుతో సరిపెట్టుకున్నట్టుగా తెలుస్తోంది. నేరుగా జరిమానా విధించే అధికారం ట్రాయ్&zwnj;కి లేనందున ఈ సిఫార్సులని సదరు సంస్థ టెలికాం మంత్రిత్వ శాఖకి పంపించింది. దీంతో ట్రాయ్ చేసిన సిఫార్సులపై తుది నిర్ణయం తీసుకునే అధికారం అంతిమంగా ఇక టెలికాం మంత్రిత్వ శాఖకే వుంది.